Ambulanțierul care a vrut să devină manager de spital și a picat examenul. A fost singurul candidat.
Concurs cu un singur candidat la Câmpina. Ambulanțierul Gabriel Dima vrea să fie manager la Spitalul Municipal. În trecut a fost viceprimar de comună și șofer de tir.
Sloganul "N-am dar vreau" revine în actualitate. La Câmpina. Ce nu am – pregătirea necesară. Ce vreau – funcția de manager al Spitalului Municipal.Gabriel Dima este ambulanțier în cadrul serviciului județean de Ambulanță Prahova. Are 43 de ani, și ambiții pe măsură. A fost șofer de tir și viceprimar în comuna Păulești. Azi a dat examen ca să devină manager la spitalul din Câmpina. A fost singurul candidat.Studiile i-au permis să se înscrie la concursul de director de spital. Nu a reușit să convingă și examinatorii că ar fi un bun de șef la spital. Mandatul actualului manager expiră pe 22 februarie și nu mai vrea funcția.Călin Țiu, manager Spitalul Municipal Câmpina: "Credeți că oricine poate să devină manager?Categoric nu. Peste acest moment voi ajuta spitalul să meargă mai departe. Deci nu se pune problema să mă retrag în 22, când nu există o soluție.".